CELEX: 62018CN0559
Language: el
Date: 2018-09-04 00:00:00
Title: Υπόθεση C-559/18: Αίτηση προδικαστικής αποφάσεως την οποία υπέβαλε το Finanzgericht Baden-Württemberg (Γερμανία) στις 4 Σεπτεμβρίου 2018 — TDK-Lambda Germany GmbH κατά Hauptzollamt Lörrach

3.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 436/23
            
         
      Αίτηση προδικαστικής αποφάσεως την οποία υπέβαλε το Finanzgericht Baden-Württemberg (Γερμανία) στις 4 Σεπτεμβρίου 2018 — TDK-Lambda Germany GmbH κατά Hauptzollamt Lörrach
      (Υπόθεση C-559/18)
      (2018/C 436/31)
      Γλώσσα διαδικασίας: η γερμανική
      
         Αιτούν δικαστήριο
      
      Finanzgericht Baden-Württemberg
      
         Διάδικοι στην υπόθεση της κύριας δίκης
      
      
         Προσφεύγουσα: TDK-Lambda Germany GmbH
      
         Καθού: Hauptzollamt Lörrach
      
         Προδικαστικό ερώτημα
      
      Έχει η συνδυασμένη ονοματολογία του παραρτήματος Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε με τον κανονισμό (ΕΕ) 1218/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο (2), την έννοια ότι στατικοί μετατροπείς ρεύματος, όπως οι επίδικοι εν προκειμένω, δεν μπορούν να καταταγούν στη διάκριση 8504 4030 παρά μόνον όταν χρησιμοποιούνται κυρίως με συσκευές τηλεπικοινωνιών ή αυτόματες μηχανές επεξεργασίας πληροφοριών και τις σχετικές μονάδες τους, ή αρκεί, προκειμένου να πληρούται η παράμετρος «του τύπου που χρησιμοποιείται με» να μπορούν οι στατικοί μετατροπείς ρεύματος, βάσει των αντικειμενικών τους χαρακτηριστικών, να χρησιμοποιηθούν, μεταξύ άλλων τομέων εφαρμογής, επίσης και με συσκευές τηλεπικοινωνιών ή αυτόματες μηχανές επεξεργασίας πληροφοριών και τις σχετικές μονάδες τους;
      
         (1)  ΕΕ 1987, L 265, σ. 1.
      
         (2)  ΕΕ 2012, L 351, σ. 36.